
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 225 
Καθορισμός κριτηρίων κατά περιφέρεια και περιοχή, 
όρων, προϋποθέσεων, τεχνικών προδιαγραφών, απα¬ 
ραίτητου εξοπλισμού, επιστημονικού και λοιπού προ¬ 
σωπικού, για την έγκριση σκοπιμότητας καιτην ίδρυση 
και λειτουργία Μονάδων Χρόνιας Αιμοκάθαρσης 
εκτός Νοσοκομείων και Κλινικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 31 του Ν. 2646/1998 (ΦΕΚ 
Α' 236/1998) «Ανάπτυξη του Εθνικού Συστήματος Κοινω¬ 
νικής Φροντίδας και άλλες διατάξεις». 

2. Το άρθρο 29 του Ν. 1558/1985 (ΦΕΚ 137/Α') «Κυβέρ¬ 
νηση και Κυβερνητικά όργανα» όπως προσετέθη με το άρ¬ 
θρο 27του Ν. 2081/1992 (ΦΕΚ 154/Α') και αντικαταστάθη- 
κε με τις διατάξεις της παραγράφου 2α του άρθρου 1 του 
Ν. 2469/1997 (ΦΕΚ Α'38) «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

3. Την Απόφαση αριθ. 3 της 156ης Ολομ./16.12.1999 
του Κεντρικού Συμβουλίου Υγείας (ΚΕ.Σ.Υ.) όπως τροπο¬ 
ποιήθηκε και συμπληρώθηκε με την Απόφαση αριθ. 21 της 
157ης Ολομ./17.2.2000 του ιδίου Οργάνου. 

4. Τη γνώμη του Συμβουλίου Συντονισμού Ενιαίας Δρά¬ 
σης Υπηρεσιών Υγείας (ΣΥ.Σ.Ε.Δ.ΥΠ.Υ.) - (Απόφαση 
1 / 2000 ). 

5. Το γεγονός ότι από τις διατάξεις του παρόντος Π. 
Δ/τος ως προκύπτει και από την υπ’ αριθ. ΔΥ5α/10281/ 
19.7.2000 βεβαίωση της Δ/σης Οικονομικού του Υπουρ¬ 
γείου Υγείας και Πρόνοιας, δεν προκαλείται δαπάνη σε 
βάρος του Κρατικού Προϋπολογισμού. 

6. Το με αριθ. 351/2000 Πρακτικό επεξεργασίας του 
Συμβουλίου της Επικράτειας, με πρόταση του Υπουργού 
Υγείας και Πρόνοιας, αποφασίζουμε: 

ΜΕΡΟΣ ΠΡΩΤΟ 

Εγκατάσταση Μονάδων Χρόνιας Αιμοκάθαρσης 
Διασύνδεση με Νοσοκομεία 
Αντιμετώπιση εκτάκτων περιστατικών 
Άρθρο 1 

Οι Μονάδες Χρόνιας Αιμοκάθαρσης (Μ.Χ.Α.) που ιδρύο¬ 
νται και λειτουργούν σύμφωνα με τις διατάξεις του άρ¬ 
θρου 31 του Ν. 2646/1998 «Ανάπτυξη του Εθνικού Συστή¬ 


ματος Κοινωνικής Φροντίδας και άλλες διατάξεις» εγκα¬ 
θίστανται στην πόλη ή σε άλλη περιοχή στην οποία λει¬ 
τουργεί όμοια Μονάδα σε Περιφερειακό ή Νομαρχιακό 
Νοσοκομείο, και σε ακτίνα απόστασης το πολύ είκοσι χι¬ 
λιομέτρων από το Νοσοκομείο. 

Για εξασφάλιση της ασφάλειας των ασθενών, το εν λό¬ 
γω Νοσοκομείο καλύπτει τη Μ.Χ.Α. επιστημονικά και τη 
στηρίζει στην αντιμετώπιση οξέων προβλημάτων που 
προκύπτουν κατά την αιμοκάθαρση. Οι Μ.Χ.Α. λειτουρ¬ 
γούν καθ' όλη τη διάρκεια του έτους. 

Άρθρο 2 

Οι Μ.Χ.Α. συνδέονται επιστημονικά με όλα τα Νοσοκο¬ 
μεία που πληρούντις προϋποθέσεις του άρθρου 1.Η στή¬ 
ριξη τωνΜ.Χ.Α. απόταενλόγω Νοσοκομεία ακολουθείτο 
πρόγραμμα της εκ περιτροπής εφημερίας τους. Στα Νο¬ 
σοκομεία με τα οποία διασυνδέονται οι Μ.Χ.Α. πρέπει να 
υπηρετούν τουλάχιστο δύο (2) Νεφρολόγοι γιατροί εκ 
των οποίων ένας με βαθμό Δ/ντή ή Αναπληρωτή Δ/ντή, να 
υπάρχει επαρκής σύνθεση νοσηλευτικού προσωπικού και 
η Μ.Τ.Ν. θα πρέπει να λειτουργεί σε δύο (2) ημερήσια 
προγράμματα (βάρδιες). 

Άρθρο 3 

Στα πλαίσια της επιστημονικής διασύνδεσης το ιατρικό 
και νοσηλευτικό προσωπικό των Μ.Χ.Α. πρέπει να παρα¬ 
κολουθεί τις εκπαιδευτικές εκδηλώσεις των Νεφρολογι- 
κών Μονάδων των Νοσοκομείων διασύνδεσης, σύμφωνα 
πάντα με τις διαδικασίες που προβλέπονται. 

ΜΕΡΟΣ ΔΕΥΤΕΡΟ 

Όροι, προϋποθέσεις εγκατάστασης Μ.Χ.Α. 

Άρθρο 4 

Οι Μ.Χ.Α. εγκαθίστανται σε μεμονωμένα κτίσματα κα¬ 
τάλληλα για εγκατάσταση και λειτουργία Μ.Χ.Α, σύμφω¬ 
να με τις διατάξεις του παρόντος, αποκλειστικής χρήσης. 
Σε κάθε περίπτωση απαγορεύεται η εγκατάσταση Μ.Χ.Α. 
σε υπόγειους χώρους ή σε διαμερίσματα. 

Άρθρο 5 

Γιατην ίδρυση και λειτουργία Μ.Χ.Α. απαιτείται έγκριση 
σκοπιμότητας που δίνεται από την αρμόδια Δ/νση του 
Υπουργείου Υγείας και Πρόνοιας, με την ακόλουθη διαδι¬ 
κασία: 

Ο ενδιαφερόμενος δικαιούχος υποβάλλει αίτηση προς 
την αρμόδια Υπηρεσία της Νομαρχιακής Αυτοδιοίκησης - 
έδρα της Μονάδας - που συνοδεύεται από μελέτη σκοπι¬ 
μότητας. Μετά από γνώμη της Ειδικής Επιτροπής που συ¬ 
γκροτείται σύμφωνα με τις διατάξεις του άρθρου 4 του 
Π.Δ/τος 247/91 «Όροι, προϋποθέσεις και διαδικασία για 
την ίδρυση, λειτουργία και μεταβίβαση Ιδιωτικών Κλινι¬ 
κών» (ΦΕΚ93/τ.Α/1991) και στην οποία ο εκπρόσωπος του 
Ιατρικού Συλλόγου είναι υποχρεωτικά γιατρός με ειδικό¬ 
τητα Νεφρολογίας, ο φάκελος διαβιβάζεται στο Υπουρ¬ 
γείο Υγείας για την τελική έγκριση. 

Μετά την έγκριση σκοπιμότητας, η άδεια ίδρυσης εκδί- 
δεται από τον οικείο Νομάρχη κατόπιν εισηγήσεως της ως 
άνω Ειδικής επιτροπής. 

Για την έκδοση της άδειας ίδρυσης, ο ενδιαφερόμενος 
υποβάλλει: 

α. Αίτηση. 

β. Τα πλήρη σχέδια του κτιρίου εγκατάστασης και των 
χώρων λειτουργίας της Μονάδας που συνοδεύεται με την 
άδεια της Πολεοδομίας. 

γ. Βεβαίωση της Υπηρεσίας Συγκοινωνιών της Νομαρ¬ 
χίας για την απόσταση και το χρόνο άφιξης από τη Μονά¬ 
δα στο διασυνδεδεμένο Νοσοκομείο. 

δ. Υπεύθυνη Δήλωση του αιτούντος για τον αριθμό και 
το είδος των μηχανημάτων που πρόκειται να λειτουργή¬ 
σουν και το μέγιστο αριθμό των ασθενών που θα μπορούν 
να εξυπηρετηθούν και την προέλευσή τους (π.χ. ημεδα¬ 
ποί, αλλοδαποί κ.ά.). 

ε. Υπεύθυνη Δήλωση γιατρού Νεφρολόγου που θα είναι 
υπεύθυνος για τη λειτουργία της Μονάδας, ότι έχει πε¬ 
νταετή άσκηση της ειδικότητας Νεφρολογίας και ισόχρο¬ 
νη εμπειρία στην αιμοκάθαρση, δεν έχει καταδικαστεί για 
ποινικό αδίκημα ή για παράβαση της νομοθεσίας για τα 
ναρκωτικά και κατάθεση των σχετικών αποδεικτικών επί¬ 
σημων εγγράφων. 

Στις περιπτώσεις που την άδεια ζητάει φορέας του Δη¬ 
μόσιου τομέα, Ν.Π.Δ.Δ. ή Ν.Π.Ι.Δ., η αίτηση συνοδεύεται 
με απόφαση του Δ.Σ. ή αντίστοιχου οργάνου του φορέα 
και σε εκείνες των εταιρειών συνοδεύεται από το κατα¬ 
στατικό και τη νομιμοποίηση της εταιρείας, τα οποία υπο¬ 
βάλλει ο νόμιμος εκπρόσωπός της. 

Μετά την ολοκλήρωση των διαδικασιών για την ίδρυση, 
ο δικαιούχος υποβάλλει αίτηση για άδεια λειτουργίας, η 
οποία εκδίδεται από τον οικείο Νομάρχη. 

Η άδεια λειτουργίας χορηγείται μετά από επιθεώρηση 
των εγκαταστάσεων της Μ.Χ.Α. για να διαπιστωθεί εάν 
έχουν τηρηθεί τα προβλεπόμενα στα συγκεκριμένα σχέ¬ 
δια και εάν πληρούνται οι προϋποθέσεις για την άδεια λει¬ 
τουργίας. Η επιθεώρηση διενεργείται από την ειδική Επι¬ 
τροπή η οποία και συντάσσει σχετικό πρακτικό με τις δια¬ 
πιστώσεις και προτάσεις της. 

Άρθρο 6 

Δικαιούχοι άδειας ίδρυσης, εγκατάστασης και 
λειτουργίας Μ.Χ.Α. 

Δικαιούχοι αίτησης για έκδοση άδειας ίδρυσης και λει¬ 
τουργίας Μ.Χ.Α. του παρόντος Διατάγματος, είναι φυσικά 
πρόσωπα - γιατροί, Νομικά Πρόσωπα Δημοσίου ή Ιδιωτι¬ 
κού Δικαίου δημόσιου χαρακτήρα και εταιρείες, με την 
προϋπόθεση ότι κατά το καταστατικό τους δραστηριο¬ 
ποιούνται στο χώρο της παροχής υπηρεσιών Υγείας και 
Πρόνοιας και η πλειοψηφία των εταίρων ή προκειμένου 


περί Ανωνύμων Εταιρειών κάτοχοι ποσοστού μετοχών 
τουλάχιστον 51 %, είναι γιατροί ειδικευμένοι. 

Γ ια τις Ανώνυμες Εταιρείες, το σύνολο των μετοχών εί¬ 
ναι υποχρεωτικά ονομαστικές σύμφωνα με τις διατάξεις 
του άρθρου 24 του Ν. 2214/94 «Αντικειμενικό σύστημα 
φορολογίας εισοδήματος και άλλες διατάξεις» (ΦΕΚ 
75/Τ.Α/94). 

Άρθρο 7 

Έγκριση επέκτασης των Μ.Χ.Α. δίνεται με τις ίδιες δια¬ 
δικασίες με τις οποίες εγκρίνεται η άδεια εγκατάστασης 
και η άδεια λειτουργίας, όταν ο αριθμός των ασθενών της 
περιφέρειας του Νοσοκομείου δεν εξυπηρετείται από τις 
υπάρχουσες Μονάδες. Ο συνολικός αριθμός των μηχα¬ 
νημάτων Μ.Χ.Α., συμπεριλαμβανομένης και της επέκτα¬ 
σης, δεν μπορεί να ξεπερνά τα τριάντα (30) μηχανήματα. 

Άρθρο 8 

Ο υπεύθυνος Νεφρολόγος της Μ.Χ.Α. δεν μπορεί να 
έχει υπευθυνότητα και για άλλη Μ.Χ.Α. ή άλλη Μ.Τ.Ν. ιδιω¬ 
τικής Κλινικής. Κατ’ εξαίρεση σε όσους έχουν δετή άσκη¬ 
ση ειδικότητας Νεφρολογίας και ισόχρονη εμπειρία στην 
αιμοκάθαρση των Μ.Τ.Ν. στα Δημόσια Νοσοκομεία και 
των Μ.Τ.Ν. στο Πανεπιστήμιο, επιτρέπεται να είναι υπεύ¬ 
θυνοι σε μία Μ.Χ.Α. υπαγόμενη σε Δημόσιο φορέα που θα 
λειτουργεί εκτός Νοσοκομείου με ιδιαίτερο προσωπικό 
(ιατρικό, νοσηλευτικό και βοηθητικό), μέχρι την αυτόνομη 
και πλήρη οργάνωσή της, μόνο σεό,τι αφορά την κάλυψή 
της από υπεύθυνο Νεφρολόγο και σε κάθε περίπτωση όχι 
πέραν των 2 ετών. 

ΜΕΡΟΣ ΤΡΙΤΟ 

Τεχνικές Προδιαγραφές - Χώροι Μ.Χ.Α. 

Άρθρο 9 

Η Μ.Χ.Α. έχει ιδιαίτερη είσοδο καθώς και έξοδο κινδύ¬ 
νου. 

Χώρος Αιμοκάθαρσης: 

- Ο χώρος αιμοκάθαρσης πρέπει να είναι εύκολα προ¬ 
σπελάσιμος και από ασθενείς που κινούνται με τροχήλα¬ 
τα αναπηρικά καροτσάκια και ευρύχωρος για την εύκολη 
διακίνηση των ασθενών, του νοσηλευτικού και του βοη¬ 
θητικού προσωπικού. Επιπρόσθετα διαμέσου του κύριου 
αυτού χώρου θα πρέπει να είναι δυνατή και η κίνηση φο¬ 
ρείου. 

- Ο χώρος αιμοκάθαρσης θα πρέπει να διαθέτει σύστη¬ 
μα εξαερισμού και σύστημα κλιματισμού (θερμού-ψυ- 
χρού). Το εμβαδόν του κύριου χώρου αιμοκάθαρσης δεν 
πρέπει να είναι μικρότερο από 7 τετραγωνικά μέτρα ανά 
μηχάνημα. 

- Στο χώρο αιμοκάθαρσης θα πρέπει να υπάρχει χώρος 
στάσης νοσηλευτών. 

- Γιατην εξυπηρέτηση ασθενών οροθετικών γιαηπατίτι- 
δα Β ή άλλων μεταδοτικών νοσημάτων διατίθεται απομο¬ 
νωμένος χώρος 14 τετραγωνικών μέτρων (με ένα ή δύο το 
πολύ μηχανήματα). Στο χώρο αυτό θα πρέπει να υπάρχει 
νιπτήρας για το πλύσιμο των εργαλείων και ράφια για τη 
φύλαξη αναλώσιμου υλικού. 

- Χώρος με δύο κλίνες, ολιγόχρονης παραμονής ασθε¬ 
νούς για την αντιμετώπιση αιφνίδιου προβλήματος. 

Λοιποί χώροι Μ .X. Α.: 

- Χώρος εγκατάστασης του συστήματος επεξεργασίας 
του νερού της πόλης (απιονιστής - αντίστροφη ώσμωση). 

- Χώρος αποθήκευσης υγειονομικού υλικού (φίλτρα, 
αρτηριοφλεβικές γραμμές, βελόνες, σύριγγες, οροί, δια¬ 
λύματα αιμοκάθαρσης, φύσιγγες διττανθρακικών κ.τ.λ.). 
Τα πιο πάνω υλικά θα πρέπει να τοποθετούνται σε ράφια. 
Ο χώρος αυτός θα πρέπει να αερίζεται επαρκώς, να είναι 
ευρύχωρος και να βρίσκεται σε μέρος το οποίο τους θε¬ 
ρινούς μήνες να διατηρείται δροσερό. 

- Αποδυτήρια ασθενών (ανδρών, γυναικών) με ειδικά ερ¬ 
μάρια και νν.Ο. (ανδρών, γυναικών) και οροθετικών για 
ηπατίτιδα Β ασθενών ή άλλων μεταδοτικών νοσημάτων. 

- Αποδυτήρια και \Λ/.0. προσωπικού. 

- Ευρύχωρη αίθουσα αναμονής-ανάπαυσης ασθενών 
με καθίσματα διπλάσια σε αριθμό των μηχανημάτων της 
Μ.Χ.Α. 

- Γραφείο Προϊσταμένης. 

- Γ ραφείο γραμματειακής υποστήριξης. 

- Γ ραφείο γιατρών με εξεταστική κλίνη. 

ΜΕΡΟΣ ΤΕΤΑΡΤΟ 
Αριθμός μηχανημάτων 
Άρθρο 10 

Ο συνολικός αριθμός των μηχανημάτων Μ.Χ.Α. δεν μπο¬ 
ρεί να είναι μικρότερος από πέντε (5) και μεγαλύτερος 
από τριάντα (30). 

ΜΕΡΟΣ ΠΕΜΠΤΟ 

Επιστημονικός και λοιπός εξοπλισμός Μ.Χ.Α. 
Άρθρο 11 

Εξοπλισμός Μ.Χ.Α.: 

- Μηχανήματα τεχνητού νεφρού, σύγχρονης τεχνολο¬ 
γίας. 

- Σύστημα επεξεργασίας του νερού της πόλης ή της πε¬ 
ριοχής για την ετοιμασία του υγρού αιμοκάθαρσης που 
θα περιλαμβάνει υποχρεωτικά στη διάταξή του υποσύ¬ 
στημα αντίστροφης ώσμωσης. 

- Ηλεκτροπαραγωγό ζεύγος (γεννήτρια ηλεκτρικού 
ρεύματος) για την εξασφάλιση της λειτουργίας των μη¬ 
χανημάτων σε περίπτωση βλάβης. 

- Ηλεκτροκαρδιογράφος 

- Απινιδωτής 

- Σετ διασωλήνωσης και ανάνηψης 

- Συσκευή αναρρόφησης 

- Σύστημα παροχής οξυγόνου ανά κλίνη ή αυτόνομες 
συσκευές παροχής οξυγόνου (τουλάχιστον 2) 

- Ανθρωποζυγός ακρίβειας 

- Αναλυτής ηλεκτρολυτών 

- Φορείο για τη μεταφορά επείγοντος περιστατικού 

- Τροχήλατη καρέκλα μεταφοράς ασθενούς 

- Οι Μ.Χ.Α. οφείλουν να διαθέτουν από ένα (1) μέχρι τρία 
(3) εφεδρικά (εγκατεστημένα) μηχανήματα, ανάλογα με 
τη δύναμη των ασθενών τους 

- Οι Μ.Χ.Α. οφείλουν να διαθέτουν εξωτερικό τηλέφωνο 
και Ραχ 

- Κάθε Μ.Χ.Α. οφείλει να διαθέτει ασθενοφόρο όχημα 
για τη μεταφορά επειγόντων περιστατικών. 

Εργαστηριακή υποστήριξη Μ.Χ.Α.: 

Οι τακτικές και έκτακτες εργαστηριακές εξετάσεις των 
ασθενών της Μ.Χ.Α. γίνονται σε αντίστοιχα εργαστήρια 
ιδιωτικού φορέα ή δημόσιου Νοσοκομείου. 


ΜΕΡΟΣ ΕΚΤΟ 
Στελέχωση Μ.Χ.Α. 

Αριθμός, κατηγορίες επιστημονικού, Νοσηλευτικού 
και λοιπού προσωπικού 

Άρθρο 12 

Το προσωπικό των Μ.Χ.Α. διακρίνεται σε Ιατρικό, Νοση¬ 
λευτικό, Διοικητικό και Βοηθητικό. 

Ιατρικό προσωπικό: Η Μ.Χ.Α. λειτουργεί με την ευθύνη 
γιατρού Νεφρολόγου ο οποίος έχει τουλάχιστον δετή 
άσκηση της ειδικότητας και ισόχρονη εμπειρία στην αιμο¬ 
κάθαρση. Κατά την διάρκεια της βάρδιας-χρήσης μηχα¬ 
νημάτων είναι υποχρεωτική η παρουσία γιατρού Νεφρο¬ 
λόγου. Η αντιστοιχία Νεφρολόγων / ασθενών (πλην υπευ¬ 
θύνου θα πρέπει να είναι ένας Νεφρολόγος για κάθε 
σαράντα (40) ασθενείς, με ΓηϊηίηπυΓη όριο, δύο γιατροί 
ανά Μονάδα. Στη Μ.Χ.Α. δεν μπορεί να εργάζονται γιατροί 
άνευ ειδικότητας. Μπορεί όμως η Μ.Χ.Α. να συνεργάζεται 
με γιατρούς άλλων ειδικοτήτων για την εξυπηρέτηση των 
αναγκών των ασθενών της. 

Νοσηλευτικό προσωπικό: Σε κάθε Μ.Χ.Α. πρέπει να 
υπάρχει Προϊσταμένη/ος Νοσηλεύτρια/της κάτοχος πτυ¬ 
χίου Σχολής τριτοβάθμιας εκπαίδευσης, με τριετή τουλά¬ 
χιστον προϋπηρεσία-εμπειρία στην αιμοκάθαρση. Ο 
αριθμός των νοσηλευτριών/τών και των βοηθών νοσηλευ- 
τριών/τωντης Μ.Χ.Α. πρέπει να είναι μία/ένας (1) για κάθε 
3-4 αιμοκαθαιρόμενους ασθενείς ανά πάσα στιγμή. Οινο- 
σηλεύτριες/τές και οι βοηθοί νοσηλευτριών /τών των 
Μ.Χ.Α. θα πρέπει να έχουν την κατά Νόμο εξειδίκευση στη 
Νοσηλευτική Νεφρολογία ή τουλάχιστον τρίμηνη εκπαί¬ 
δευση στην αιμοκάθαρση. 

Διοικητικό προσωπικό: Είναι απαραίτητη τουλάχιστον 
μία (1) γραμματέας. 

Βοηθητικό προσωπικό: Μ ία (1) καθαρίστρια ανά ωράριο 
εργασίας (βάρδια). 

ΜΕΡΟΣ ΕΒΔΟΜΟ 
Υποχρεώσεις Μ.Χ.Α. 

Άρθρο 13 

1. Οι Μ.Χ.Α. υποχρεούνται να τηρούν αρχείο ασθενών 
και με ευθύνη του υπεύθυνου Νεφρολόγου να ενημερώ¬ 
νουν την Υπηρεσία Συντονισμού Ελέγχου (ΥΣΕ) για την 
ένταξη και τις μεταβολές κάθε ασθενή ανά δμηνο. Για 
τους ασθενείς οι οποίοι υποβάλλονται σε αιμοκάθαρση 
για περιορισμένο χρονικό διάστημα (περιστασιακά, για 
τουρισμό κ.λ.π.) θα στέλνεται μηνιαία κατάσταση των 
ασθενών στην Υπηρεσία Συντονισμού Ελέγχου (ΥΣΕ) 
όπου θα αναγράφεται το ονοματεπώνυμο, η χώρα προέ¬ 
λευσης, ο ασφαλιστικός φορέας του ασθενή, ο αριθμός 
συνεδριών στις οποίες υποβλήθηκε ο ασθενής και η 
Μ.Τ.Ν. από την οποία προέρχεται ο ασθενής. 

2. Κάθε Μ.Χ.Α. υποχρεούται να τηρεί ιατρικό φάκελο κά¬ 
θε τακτικού ασθενούς με το ιστορικό και τις τακτικές ερ¬ 
γαστηριακές και ακτινολογικές εξετάσεις, το νοσηλευτι¬ 
κό φύλλο αιμοκάθαρσης και να καλύπτει τις έκτακτες 
ανάγκες των ασθενών για εργαστηριακές εξετάσεις. 

3. ΚάθεΜ.Χ.Α. υποχρεούται να εφοδιάζει τους ασθενείς 
με ενημερωτικό ιατρικό σημείωμα σε περιπτώσεις έκτα¬ 
κτης ή προγραμματισμένης διακομιδής ή μετακίνησης. 

4. Το Ιατρικό, Νοσηλευτικό και Βοηθητικό προσωπικό 
των Μ.Χ.Α. που δεν έχει φυσικά αντισώματα κατά του ιού 

της ηπατίτιδας Β, δεν μπορεί να εργαστεί στη μονάδα αν 
προηγουμένως δεν έχει εμβολιαστεί. Τούτο αποδεικνύε- 
ται με έγγραφη βεβαίωση περίτου εμβολιασμού, που κα¬ 
τατίθεται από το προσωπικό πριν την πρόσληψή του και 
ελέγχεται κάθε φορά σύμφωνα με τις ισχύουσες υγειονο¬ 
μικές διατάξεις. Επιπρόσθετα στη Μονάδα δεν μπορεί να 
εργάζεται Ιατρικό, Νοσηλευτικό και Βοηθητικό προσωπι¬ 
κό που είναι φορέας Ηπατίτιδας Β' ή Ηπατίτιδας Ο ή του 
ιού ΗIV. 

Άρθρο 14 

Έλεγχος λειτουργίας Μ.Χ.Α. 

Η τήρηση των όρων του παρόντος Π.Δ/τος για τη νόμι¬ 
μη λειτουργία του φορέα, την ποιότητα των προσφερο- 
μένων υπηρεσιών, την εφαρμογή των υγειονομικών δια¬ 
τάξεων, το σεβασμό των κανόνων της ιατρικής δεοντολο¬ 
γίας και των ατομικών δικαιωμάτων των ασθενών καθώς 


και την εν γένει τήρηση της σχετικής νομοθεσίας, μετά 
την έναρξη λειτουργίας Μ.Χ.Α. ελέγχεται από τα αρμόδια 
όργανα της Νομαρχιακής Αυτοδιοίκησης, της Περιφέρει¬ 
ας και του Υπουργείου Υγείας και Πρόνοιας στα πλαίσια 
της εποπτείας του στις Μονάδες αυτές. 

Αρθρο 15 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 31 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

